CELEX: 52015PC0380
Language: el
Date: 2015-07-28
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 866/2004 για το καθεστώς βάσει του άρθρο 2 του πρωτοκόλλου αριθ. 10 της πράξης προσχώρησης όσον αφορά εμπορεύματα που καλύπτονται από τα συστήματα ποιότητας των γεωργικών προϊόντων και τροφίμων

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 28.7.2015
            COM(2015) 380 final
            2015/0165(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            για την τροποποίηση του κανονισμού (ΕΚ) αριθ. 866/2004 για το καθεστώς βάσει του άρθρο 2 του πρωτοκόλλου αριθ. 10 της πράξης προσχώρησης όσον αφορά εμπορεύματα που καλύπτονται από τα συστήματα ποιότητας των γεωργικών προϊόντων και τροφίμων
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.
                     ΠΛΑΙΣΙΟ ΤΗΣ ΠΡΟΤΑΣΗΣ
            
            
               Ο κανονισμός (ΕΚ) αριθ. 866/2004 του Συμβουλίου («Κανονισμός για την Πράσινη Γραμμή») θεσπίζει ειδικούς κανόνες σχετικά με τα εμπορεύματα, τις υπηρεσίες και τα πρόσωπα που διασχίζουν τη γραμμή μεταξύ των περιοχών της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο και των περιοχών στις οποίες η κυβέρνηση της Κυπριακής Δημοκρατίας ασκεί αποτελεσματικό έλεγχο. 
            
            
               Ο κανονισμός (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου θεσπίζει καθεστώς για τα συστήματα ποιότητας των γεωργικών προϊόντων και τροφίμων, από το οποίο μπορούν να επωφεληθούν τα καλυπτόμενα προϊόντα όταν διατίθενται στην αγορά της ΕΕ. 
            
            
               Η παρούσα τροποποίηση θεσπίζει τον τρόπο με τον οποίο, εν αναμονή της επανένωσης της Κύπρου, ο μηχανισμός ελέγχου σχετικά με τα εμπορεύματα που καλύπτονται από τον κανονισμό (ΕΕ) αριθ. 1151/2012, για τα οποία το γεωγραφικό πεδίο εφαρμογής περιλαμβάνει περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο, θα πρέπει να εφαρμόζεται στις εν λόγω περιοχές. 
            
            
               Η παρούσα τροποποίηση λαμβάνει υπόψη και βασίζεται στην κοινή αντίληψη σχετικά με μια προσωρινή λύση για το χαλλούμι (Halloumi)/Hellim, η οποία θα εφαρμοστεί εν αναμονή της επανένωσης της Κύπρου και συμφωνήθηκε υπό την καθοδήγηση του Προέδρου Juncker κατά την τελευταία επίσκεψή του στην Κύπρο στις 16 Ιουλίου 2015
                  1
               .
            
            
               Σε αυτό το στάδιο, η παρούσα τροποποίηση θα καλύψει μόνο το χαλλούμι (Halloumi)/Hellim για το οποίο η Ευρωπαϊκή Επιτροπή έχει λάβει αίτηση για την καταχώρισή του ως προστατευόμενης ονομασίας προέλευσης. Για τον σκοπό αυτό η παρούσα τροποποίηση λαμβάνει υπόψη και βασίζεται στην κοινή αντίληψη σχετικά με μια προσωρινή λύση για το χαλλούμι (Halloumi)/Hellim, η οποία θα εφαρμοστεί εν αναμονή της επανένωσης της Κύπρου και η οποία συμφωνήθηκε υπό την καθοδήγηση του Προέδρου Juncker κατά την τελευταία επίσκεψή του στην Κύπρο στις 16 Ιουλίου 2015
                  2
               . Ωστόσο, η παρούσα τροποποίηση θα εφαρμόζεται εξίσου και σε μελλοντικές αιτήσεις για την καταχώριση ονομασιών βάσει του κανονισμού (ΕΕ) αριθ. 1151/2012 για τις οποίες το γεωγραφικό πεδίο εφαρμογής περιλαμβάνει περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο. 
            
            
            
               2.
                     ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ
            
            
               Η Επιτροπή προέβη σε διαβουλεύσεις με την κυβέρνηση της Κυπριακής Δημοκρατίας και έχει λάβει στοιχεία από πολλούς ενδιαφερόμενους φορείς.
            
            
               3.
                     ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ
            
            
               Σύμφωνα με τον κανονισμό, όσον αφορά τα εμπορεύματα που καλύπτονται από μια ονομασία που καταχωρίζεται δυνάμει του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τη θέσπιση καθεστώτος για τα συστήματα ποιότητας των γεωργικών προϊόντων και τροφίμων, και για τα οποία το γεωγραφικό πεδίο εφαρμογής περιλαμβάνει περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο, ένας φορέας ελέγχου βάσει του άρθρου 39 παράγραφος 1 του εν λόγω κανονισμού για τους σκοπούς της διεκπεραίωσης των εν λόγω καθηκόντων στις περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο θα εκτελεί τα καθήκοντα που προβλέπονται στο εν λόγω άρθρο. 
            
            
               2015/0165 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               για την τροποποίηση του κανονισμού (ΕΚ) αριθ. 866/2004 για το καθεστώς βάσει του άρθρο 2 του πρωτοκόλλου αριθ. 10 της πράξης προσχώρησης όσον αφορά εμπορεύματα που καλύπτονται από τα συστήματα ποιότητας των γεωργικών προϊόντων και τροφίμων
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη το πρωτόκολλο αριθ. 10 για την Κύπρο
                  3
                της πράξης προσχώρησης του 2003 και ιδίως το άρθρο 2,
            
            
               Έχοντας υπόψη την πρόταση της Ευρωπαϊκής Επιτροπής,
            
         
         
            
               Αποφασίζοντας σύμφωνα με ειδική νομοθετική διαδικασία,
            
            
               Εκτιμώντας τα ακόλουθα:
            
            
               (1)Ο κανονισμός (ΕΚ) αριθ. 866/2004 του Συμβουλίου
                  4
                θεσπίζει ειδικούς κανόνες σχετικά με τα εμπορεύματα, τις υπηρεσίες και τα πρόσωπα που διασχίζουν τη γραμμή μεταξύ των περιοχών στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο και των περιοχών της Κυπριακής Δημοκρατίας στις οποίες η κυβέρνηση της Κυπριακής Δημοκρατίας ασκεί αποτελεσματικό έλεγχο. 
            
            
               (2)Ο κανονισμός (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου
                  5
                θεσπίζει καθεστώς για τα συστήματα ποιότητας των γεωργικών προϊόντων και τροφίμων, από το οποίο μπορούν να επωφεληθούν τα καλυπτόμενα προϊόντα κατά τη διάθεσή τους στην αγορά της ΕΕ.
            
            
               (3)Το άρθρο 3 του πρωτοκόλλου αριθ. 10 για την Κύπρο προβλέπει ότι καμία διάταξη δεν αποκλείει τη λήψη μέτρων για την προώθηση της οικονομικής ανάπτυξης των περιοχών αυτών.  
            
            
               (4)Εν αναμονή της επανένωσης της Κύπρου, πρέπει να καθοριστεί ο τρόπος με τον οποίο θα πρέπει να εφαρμόζεται στις παρακάτω περιοχές ο μηχανισμός ελέγχου σχετικά με τα εμπορεύματα που καλύπτονται από τον κανονισμό (ΕΕ) αριθ. 1151/2012, για τα οποία το γεωγραφικό πεδίο εφαρμογής περιλαμβάνει περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο. 
            
            
               (5)Στις 16 Ιουλίου 2015, υπό την καθοδήγηση του Προέδρου Juncker, συμφωνήθηκε να εφαρμόζεται, εν αναμονή της επανένωσης της Κύπρου, μια κοινή αντίληψη σχετικά με μια προσωρινή λύση για μια πιθανή προστατευόμενη ονομασία προέλευσης για το τυρί χαλλούμι Halloumi/Hellim. Ο παρών κανονισμός εφαρμόζεται με την επιφύλαξη των προνομίων της Επιτροπής βάσει του κανονισμού (ΕΕ) αριθ. 1151/2012, συμπεριλαμβανομένης της εξέτασης της αίτησης για καταχώριση. 
            
            
               (6)Σύμφωνα με αυτή την κοινή αντίληψη, η Επιτροπή θα διασφαλίζει την πλήρη τήρηση της σχετικής νομοθεσίας της ΕΕ, όπως προβλέπεται από τις Συνθήκες της ΕΕ.
            
            
               (7)Ο παρών κανονισμός δεν θίγει ενδεχόμενη μελλοντική απόφαση της Επιτροπής για την άρση της απαγόρευσης της κυκλοφορίας των οικείων ζωικών προϊόντων, που θα ληφθεί σύμφωνα με το άρθρο 4 παράγραφος 9 του κανονισμού (ΕΚ) αριθ. 866/2004. 
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Ο κανονισμός (EΚ) αριθ. 866/2004 τροποποιείται ως εξής:
            
            
               Στο άρθρο 4 προστίθεται η ακόλουθη παράγραφος:
            
            
               4α. Όσον αφορά τα εμπορεύματα που καλύπτονται από μια ονομασία που καταχωρίζεται δυνάμει του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τη θέσπιση καθεστώτος για τα συστήματα ποιότητας των γεωργικών προϊόντων και τροφίμων, και για τα οποία το γεωγραφικό πεδίο εφαρμογής περιλαμβάνει περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο, οι επίσημοι έλεγχοι που προβλέπονται στο άρθρο 36 του εν λόγω κανονισμού πρέπει να διενεργούνται στις περιοχές της Κυπριακής Δημοκρατίας στις οποίες η κυβέρνηση της Κυπριακής Δημοκρατίας δεν ασκεί αποτελεσματικό έλεγχο από ελεγκτικό φορέα που έχει ορισθεί σύμφωνα με το άρθρο 39 παράγραφος 1 του εν λόγω κανονισμού.   
            
            
               Εκτός από τις εκθέσεις που υποβάλλονται στις αρμόδιες αρχές της Κυπριακής Δημοκρατίας σύμφωνα με το άρθρο 5 παράγραφος 2 στοιχείο ε) του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων, ο φορέας που αναφέρεται στο πρώτο εδάφιο υποβάλλει έκθεση κάθε έξι μήνες στην Ευρωπαϊκή Επιτροπή για την εκτέλεση των καθηκόντων του στο πλαίσιο του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
            
         
         
            
               
                     Ο Πρόεδρος
               
            
            
               
            
         
         
            
                  
                     (1)
                  
               
               
                  
                     (2)
                  
               
               
                  
                     (3)
                  ΕΕ L 236 της 29.9.2003, σ. 955.
               
               
                  
                     (4)
                  ΕΕ L 161 της 30.4.2004, σ. 128.
               
               
                  
                     (5)
                  ΕΕ L 343 της 14.12.2012, σ. 1.